МИНИСТЕРСТВО НА ОБРАЗОВАНИЕТОИ НАУКАТА

МИНИСТЕРСТВО НА ВЪТРЕШНИТЕ РАБОТИ

НАЦИОНАЛЕН ДВОРЕЦ НА ДЕЦАТА

ГЛАВНА ДИРЕКЦИЯ „НАЦИОНАЛНА ПОЛИЦИЯ” - СЕКТОР “ПЪТНА ПОЛИЦИЯ”

**СЪЮЗ НА БЪЛГАРСКИТЕ АВТОМОБИЛИСТИ**

**БЪЛГАРСКИ ЧЕРВЕН КРЪСТ**

# УКАЗАНИЕ

**ЗА ПРОВЕЖДАНЕ НА НАЦИОНАЛНА УЧЕНИЧЕСКА ВИКТОРИНА**

**ПО БЕЗОПАСНОСТ НА ДВИЖЕНИЕТО**

**“ДА ЗАПАЗИМ ДЕЦАТА НА ПЪТЯ”**

**И**

**КОНКУРС ЗА РИСУНКА ИЛИ ПЛАКАТ НА ТЕМА**

**„ДА ЗАПАЗИМ ДЕЦАТА НА ПЪТЯ“**

## НАЦИОНАЛНАТА УЧЕНИЧЕСКА ВИКТОРИНА “ДА ЗАПАЗИМ ДЕЦАТА НА ПЪТЯ”

СЕ ПРОВЕЖДА С ПОДКРЕПАТА И СЪДЕЙСТВИЕТО НА:

НАЦИОНАЛНО ДВИЖЕНИЕ ПО ПРИЛОЖНО КОЛОЕЗДЕНЕ

“МЛАДЕЖТА ЗА БЕЗОПАСНОСТ НА ДВИЖЕНИЕТО”,

ОБЩИНА СУНГУРЛАРЕ,

## ПЪТНА ПОЛИЦИЯ – ОБЛАСТ БУРГАС

## РУО НА МОН – БУРГАС,

## СБА - БУРГАС

**14 – 15 май 2024 г.**

**ЦЕЛИ:**

Изграждане на умения и навици за действие в условията на пътното движение и формиране на култура за безопасно поведение на пътя.

**УЧАСТНИЦИ:**

Ученици от 1 до 4 клас и от 5 до 7 клас на училищата и центровете за подкрепа за личностноразвитие (ЦПЛР) в страната.

1. **КОНКУРС ЗА РИСУНКА ИЛИ ПЛАКАТ НА ТЕМА „ДА ЗАПАЗИМ ДЕЦАТА НА ПЪТЯ“**

Конкурсните материалитрябва да бъдат с размер 35/50 см, изпълнени с живописна, графична или смесена техникаи да са в съответствие с темата, като плакатите могат да включват и кратък текст.

Класирането ще се извърши в двете възрастови групи:

* 1 – 4 клас
* 5 – 7 клас

Всяка творба трябва да е съпътствана от следната информация:

* наименование на конкурса;
* трите имена на участника;
* клас и възраст;
* училище, ЦПЛР, ръководител;
* точен адрес, телефон и e-mail;
* декларация за информирано съгласие (приложение към указанието).

Класираните на първо, второ и трето място участници в двете възрастови групи ще получат

дипломи и материални награди и ще бъдат поканени за награждаване на националния етап на викторината по безопасност на движението „Да запазим децата на пътя“.

Конкурсните материали трябва да бъдат изпратени в срок до 19 април 2024 г. в Националния дворец на децата: гр. София, бул. „Александър Стамболийски“ № 191

Конкурсните материали не се връщат.

1. **ВИКТОРИНА**

**При формирането на отборите за националния етап на викторината да не се включват състезатели от клубовете по приложно колоездене, а при провеждането на предходните етапи да не се използват елементи от майсторско управление на велосипед.**

**ОРГАНИЗАЦИЯ:**

|  |  |  |
| --- | --- | --- |
| Етапи на провеждане | Срокове | Организатори |
| Училищен | Февруари 2024 г. | Училищните ръководства |
| Общински | Февруари – март 2024 г. | ЦПЛР, училища, общини |
| Областен | Април 2024 г. | РУО, ЦПЛР, СБА, ПП, БЧК, общини |
| Национален | Май 2024 г. | МОН, МВР – ГДНП - ПП , НДД, СБА, БЧК, НДПК, БЧК |

* За ученици от 1 до 4 клас викторината се провежда по класове до общинско ниво. Въпросите за всеки клас се подготвят от учителите, преподаващи безопасност на движението, под ръководството на директора на училището. Те трябва да са съобразени с одобрените от МОН учебни програми за съответния клас.
* За учениците от 5 до 7 клас участието във викторината е отборно. Всеки отбор се състои от четирима ученици, трима от които трябва да бъдат по един от 5, 6 и 7 клас, а четвъртият – по преценка на учителя, ръководител на отбора.

Препоръчително е провеждането на областните етапи да бъде съобразено с начина на провеждане на националния етап.

**До национално ниво се допуска отборът, класиран на първо място на областно ниво.**

**НАЦИОНАЛНИЯТ ЕТАП НА ВИКТОРИНАТА ЩЕ СЕ ПРОВЕДЕ В ТРИ КРЪГА:**

* **І кръг – решаване на тест-листовка**  - по една на отбор. Листовката съдържа общо 20 ситуации и трябва да се реши колективно от отбора за 20 минути. За всяко вярно решение отборът получава по две точки.
* **ІІ кръг – викторина** – въпроси с два отговора (верен и грешен). Всеки верен отговор носи по една точка на отбора.
* **ІІІ кръг – практическо задание:**
* Тест:Установяване на повреда/неизправност на велосипед - брой неизправности на велосипед, но не липси; при установяването на пълния брой неизправности на велосипеда отборът получава максималния брой точки – 20 точки. При по-малък брой установени неизправности, отборът получава нула точки. Време за изпълнение – 3 минути;
* Тест: Ситуация за оказване на долекарска помощ - ситуация на пътно транспортно произшествие с посочени конкретни действия, които трябва да бъдат подредени в правилната последователност на изпълнение. Максимален брой точки – 10 точки. Време за изпълнение – 15 минути;
* Сглобяване на пъзел с пътен знак - Изпълнението на заданието за определеното време носи максимален брой точки на отбора – 20 точки. При нареждане на един, два или три знака отборът получава по пет точки за всеки знак. За неизпълнение отборът получава нула точки. Време за изпълнение – 3 минути.

Практическите задания се изпълняват колективно от целия отбор за определено време, което е съобразено с тяхната сложност.

При равен брой точки на два или повече отбора:

1. се решават листовки от капитаните на отборите;
2. при ново равенство други състезатели от отборите, определени чрез жребий, решават листовки до излъчването на победител;
3. при поредно равенство между два или повече отбора след изчерпване на състезателите, решаващи листовки, на по-предно място се класира отборът, показал по-добър резултат на практическото задание за оказване на долекарска помощ.

**Информация за провеждането на викторината до областно ниво включително, както и протокол за класиране на отборите до трето място се изпращат в Националния дворец на децата (ст. 408).**

**Заявки за участие в националния етап на викторината, придружени с протоколи за класиране на областно ниво, списък с трите имена и дата на раждане на състезателите, резервите и ръководителя, се изпращат в срок до 26.04.2024 г. на следния адрес:**

1309 София, бул. Александър Стамболийски № 191

Национален дворец на децата (НДД)

Национална викторина “Да запазим децата на пътя” (ст. 408)

Тел.: 02/920 23 17; Факс: 02/ 920 23 27; e-mail: [npc.bg@abv.bg](mailto:npc.bg@abv.bg)

**При регистрацията на участниците в националния етап на викторината ръководителите на отборите представят списък на състезателите, подписан от директора и подпечатен с печата на образователната институция.**

За справки и допълнителна информация: РУО на МОН

Национален дворец на децата – тел.: 02/9202317, в. 408, 409; 02/9292123 Силва Петкова

СБА – Светослав Кръстев - 0895558561

**ДЕКЛАРАЦИЯ**

**за информирано съгласие**

**на родител /настойник/ попечител на участник**

**в конкурс/фестивал/състезание, изява на НДД/МОН**

Долуподписаният/ата ……………………………………………………………………………,

(име, презиме, фамилия на родителя/настойника/попечителя)

с адрес: ………..…………………………………………………………………………………, телефон: …………………………, родител/настойник/попечител (излишното се зачертава)

на ……………………………………………………………………………………………...…,

(име, презиме, фамилия на детето / ученика)

който/която е ученик/ученичка от……………клас в ………………..………………………..

………………………………………………………………………………….............................

(наименование на училището, населено място, област)

**I. Д Е К Л А Р И Р А М:**

1. Запознат/а съм с целта и средствата на обработка на личните данни на сина ми/дъщеря ми (три имена, дата на раждане, училище, клас, населено място, резултати /класиране/ от проведена изява (конкурс/фестивал/състезание), а именно за участие в........................................................................................ ....................................................................................................................................................................................

през учебната 2023/2024 година, в това число и с цел осигуряване на публичност и популяризиране на постиженията на участниците в провеждани изяви.

2. Запознат/а съм, че администратор на личните данните е директорът на институцията, в която се организира и провежда изявата, както и с координатите за връзка с него.

3. Наясно съм, че обработването на личните данни е необходимо за организирането и провеждането на цитираната по-горе изява.

4. Запознат/а съм, че популяризирането на резултатите на участниците се извършва въз основа на свободно изразено, конкретно, информирано и недвусмислено съгласие от родителя/настойника/попечителя, носещ родителска отговорност за детето/ученика, чрез подаване в институцията провеждаща изявата, на декларация за информирано съгласие за публикуване на:

4.1.резултатите /класирането/ на детето/ученика в проведената изява/ конкурс, състезание, фестивал/, ведно с личните му данни (трите имена на ученика, училище/институция, клас, населено място);

4.2. снимки и/или видео с негово участие за целите и за популяризирането на събитието.

5. Запознат/а съм, че при липса на изрично изразено съгласие:

5.1. по т. 4.1. – резултатите /класирането/ в проведената изява на конкретното/конкретния дете/ученик се обявяват публично с фиктивен номер вместо имената на детето/ученика;

5.2. по т. 4.2. – на детето/ученика се предоставя възможност, да не бъде включено/включен в снимковия материал.

6. Запознат/а съм, че фиктивният номер по т. 5.1. се предоставя на детето/ученика от провеждащата изявата институция и този номер е съответния номер от протокола на оценяващата комисия.

7. Запознат/а съм с правата ми съгласно Глава ІІІ на Общия регламент относно защитата на данните, които са правата на информация, достъп, коригиране, изтриване, ограничаване на обработването и преносимост на данните, както и с правото ми на жалба до надзорен орган.

8. Запознат/а съм, че правото на изтриване на публикувани лични данни, за които първоначално е декларирано съгласие, от родителя/настойника/попечителя, носещ родителска отговорност за детето/ученика, или от упълномощено лице, чрез писмено подаване на искане до директора на институцията, пред когото съгласието е декларирано.

9. Запознат/а съм, че личните данни (на хартиен носител и в електронен формат) ще бъдат обработвани и съхранявани при спазване на разпоредбите на нормативните актове в областта на защита на личните данни и приложимото българско и европейско законодателство.

10. Потвърждавам авторството на творбата. Декларирам, че не е представяна в друг конкурс.

11. Съгласен/на съм с условията на статута на конкурса, както и творбата да бъде представяна публично. Декларирам, че няма да изисквам връщане на творбата.

**II**. Като родител/настойник/попечител (излишното се зачертава) на сина ми/дъщеря ми, **ДЕКЛАРИРАМ, че съм:**

**Съгласен/ Не съм съгласен** (излишното се зачертава) същият/същата да бъде сниман/а във видео- или фото-формат във връзка с участието му/й в горецитираната изява.

**Съгласен съм/ Не съм съгласен** (излишното се зачертава) за снетите изображения да бъдат свободно публикувани, включително в електронен или цифров вид, с цел публичност на горецитираната изява.

**Съгласен съм/ Не съм съгласен** (излишното се зачертава) личните данни на сина ми/дъщеря ми (трите имена, училище, клас, населено място), ведно с резултатите му/ѝ /класирането/ от горецитираната изява за учебната …………………….. година, да бъдат обявени публично.

**Подпис на родителя: ………………………….….**

**Подпис на участника (ученика): …………….…… Дата: ……………………………….**

**ДЕКЛАРАЦИЯ**

**за информирано съгласие на ученик (навършил 16 годишна възраст),**

**участник в конкурс/фестивал/състезание, изява на НДД/МОН**

Долуподписаният/ата ……………………………………………………………………………..…...........................,

(име, презиме, фамилия на ученика)

ученик/ученичка от……………клас в …………..……………………………………..……...

(наименование на училището, населено място, област)

Дата на раждане: ………………………………….

Във връзка с участието ми в …………………………………………………………………

......………………………………………………………………………………………...........

(посочва се конкурсът/фестивалът/състезанието)

1. **Д Е К Л А Р И Р А М:**

1. Запознат/а съм с целта и средствата на обработка на личните ми данни (три имена, училище, клас, населено място, резултати /класиране/ от проведена изява (конкурс, фестивал, състезание), а именно за участие в.............................................................................................................................................. ................................................................................................................................................................................

през учебната 2023/2024 година, в това число и с цел осигуряване на публичност и популяризиране на постиженията на участниците в провеждани изяви.

2. Запознат/а съм, че администратор на личните данните е директорът на институцията, в която се организира и провежда изявата, както и с координатите за връзка с него.

3. Наясно съм, че обработването на личните данни е необходимо за организирането и провеждането на цитираната по-горе изява.

4. Запознат/а съм, че популяризирането на резултатите на участниците се извършава въз основа на свободно изразеното ми, конкретно, информирано и недвусмислено съгласие, чрез подаване в институцията провеждаща изявата, на декларация за информирано съгласие за публикуване на:

4.1. резултатите /класирането/ ми в проведената изява /конкурс, състезание, фестивал/, ведно с личните ми данни (трите имена на ученика, училище/институция, клас, населено място);

4.2. снимки и/или видео с мое участие за целите и за популяризирането на събитието.

5. Запознат/а съм, че при липса на изрично изразено съгласие:

5.1. по т. 4.1. – резултатите /класирането/ в проведената изява на конкретното/конкретния участник се обявяват публично с фиктивен номер вместо имената му;

5.2. по т. 4.2. – на участника се предоставя възможност, да не бъде включен в снимковия материал.

6. Запознат/а съм, че фиктивният номер по т. 5.1. се предоставя на участника от провеждащата изявата институция и този номер е съответния номер от протокола на оценяващата комисия.

7. Запознат/а съм с правата ми съгласно Глава ІІІ на Общия регламент относно защитата на данните, които са правата на информация, достъп, коригиране, изтриване, ограничаване на обработването и преносимост на данните, както и с правото ми на жалба до надзорен орган.

8. Запознат/а съм, че правото на изтриване на публикувани лични данни, за които първоначално е декларирано съгласие, се упражнява от ученика, в случай че има навършени 16 години, или съответно от родителя/настойника/попечителя, носещ родителска отговорност за ученика, или от упълномощено лице, чрез писмено подаване на искане до директора на институцията, пред когото съгласието е декларирано.

9. Запознат/а съм, че личните данни (на хартиен носител и в електронен формат) ще бъдат обработвани и съхранявани при спазване на разпоредбите на нормативните актове в областта на защита на личните данни и приложимото българско и европейско законодателство.

10. Потвърждавам авторството на творбата. Декларирам, че не е представяна в друг конкурс.

11. Съгласен/на съм с условията на статута на конкурса, както и творбата да бъде представяна публично. Декларирам, че няма да изисквам връщане на творбата.

II. Като ученик-участник (навършил 16 годишна възраст), ДЕКЛАРИРАМ, че съм:

**Съгласен/ Не съм съгласен** (излишното се зачертава) да бъда сниман/а във видео- или фото-формат във връзка с участието ми в горецитираната изява.

**Съгласен съм/ Не съм съгласен** (излишното се зачертава) заснетите изображения да бъдат свободно публикувани, включително в електронен или цифров вид, с цел публичност на горецитираната изява.

**Съгласен съм/ Не съм съгласен** (излишното се зачертава) личните ми данни (трите имена, училище, клас, населено място), ведно с резултатите ми /класирането/ от горецитираната изява за учебната …………………….. година, да бъдат обявени публично.

Подпис на участника (ученика): ………………..…… Дата: …………………………….